OzLabs/hebrew-wiki-articles huggingface dataset:
משרד ההונאה החמורה (ניו זילנד)

משרד ההונאה החמורה (באנגלית: Serious Fraud Office; במאורית: Te Tari Hara Taware) הוא גוף ציבורי של ממשלת ניו זילנד האחראי לגילוי, חקירה והעמדה לדין של מעורבים בפשעים פיננסיים, כולל שחיתות חמורה. המשרד הוקם בדמות המקבילה הבריטית כפי שנקבע בחוק משרד ההונאה החמורה שאומץ בשנת 1990.

לחשודים שנחקרים על ידי המשרד אין זכות שתיקה והם מחויבים לענות לשאלות ולספק ראיות, אפילו אם זה יפליל אותם. עם זאת, ראיות שנמסרו בתשאול לא יכול לשמש נגד החשוד במהלך המשפט, אלא אם כן הוא או היא נותנים עדות הסותרת את הנאמר בתשאול. גם עדים עשויים להיחקר תחת כפייה. תשאולים כאלה מאפשרים לאנשים לדבר ללא הסכמי סודיות ולספר בחופשיות לחוקרי המשרד מבלי לחשוש לעונש מצד לקוחותיהם. הוראות אלה אינן עוקפות את מבחן ויגמור. מי שמסרב לציית יכול להיות מועמד לדין, לקבל קנס או להישלח לכלא.

== ההצעה להחליף את המשרד ==
בספטמבר 2007 ממשלת הלייבור הודיעה על כוונתה להחליף את המשרד בסוכנות החדשה לפשע מאורגן. עם זאת, הצעת החוק לפירוק המשרד התעכבה עד לבחירות הכלליות ב-2008, וראש הממשלה החדש ג'ון קי הודיע לפרלמנט כי המשרד לא יפורק.

== קישורים חיצוניים ==
*

== הערות שוליים ==

קטגוריה:ניו זילנד: ארגונים
קטגוריה:ארגוני מאבק בשחיתות
קטגוריה:ניו זילנד: חוק ומשפט
קטגוריה:ארגוני מאבק בפשעים כלכליים
הקבוצה הלאומית לפשע מאורגן (ניו זילנד)

הקבוצה הלאומית לפשע מאורגן (באנגלית: National Organised Crime Group) היא סוכנות של משטרת ניו זילנד שמטרתה "לשבש ולהילחם בפשע המאורגן". 

בעשור הראשון לקיומה, משנת 2008 עד 2018, שמה הרשמי היה הסוכנות לפשיעה פיננסית ומאורגנת של ניו זילנד (באנגלית: Organised and Financial Crime Agency of New Zealand, בראשי תיבות OFCANZ)
==היסטוריה==
ממשלת הלייבור החמישית הודיעה בשנת 2007 על כוונתה ליצור את הסוכנות, תוך כוונה שזו תחליף את משרד ההונאה החמורה. הסוכנות הוקמה ב-1 ביולי 2008 (למרות שבדצמבר 2008 ראש הממשלה החדש מהמפלגה הלאומית ג'ון קי אמר כי משרד ההונאה החמורה לא יבוטל). הסוכנות הובילה את הפשיטה הראשונה שלה ב-28 באוקטובר 2009, כשהנפיקה צווי חיפוש על חברי מועדון האופנועים Tribesmen בנורת'לנד.

בשנת 2018 הסוכנות איבדה את עצמאותה והפכה ליחידת סמך במשטרת ניו זילנד בשם הקבוצה הלאומית לפשע מאורגן.

== קישורים חיצוניים ==
* 

== הערות שוליים ==

קטגוריה:ניו זילנד: ארגונים
הסוכנות הצרפתית למאבק בשחיתות

הסוכנות הצרפתית למאבק השחיתות (בצרפתית: Agence française anticorruption, בראשי תיבות AFA), לשעבר השירות המרכזי למניעת שחיתות (בצרפתית: Service central de prévention de la corruption, בראשי תיבות SCPC) היא סוכנות ממשלתית בצרפת שמטרתה למנוע, לחקור ולהעמיד לדין מעורבים בשחיתות ובעבירות דומות (כגון שוחד, קבלת מתנות בסתר ועוד) שגורמים נזק חמור לרפובליקה הצרפתית.

הסוכנות הוקמה על פי חוק ב-9 בדצמבר 2016, בתור הגוף העיקרי למאבק בשחיתות ולמודרניזציה של החיים הכלכליים ונועדה לעזור לרשויות המוסמכות במניעה, זיהוי מקרי שחיתות, סחר בסמים, גזל, לקיחת ריבית לא חוקית וגזל כספי ציבור.

הסוכנות מהווה גוף עצמאי במשרד הכלכלה הצרפתי והיא מדווחת ישירות לנשיא צרפת.

== קישורים חיצוניים ==
* 

קטגוריה:ארגוני מאבק בשחיתות
קטגוריה:הרובע השלושה-עשר של פריז
קטגוריה:צרפת: ארגונים ממשלתיים
דוד אלבלה

ד"ר דוד אלבלה (בסרבו-קרואטית: David Albala, בסרבית קירילית: Давид Албала; 1 בספטמבר 1886, בלגרד, ממלכת סרביה – 4 באפריל 1942, וושינגטון די. סי., ארצות הברית) היה איש ציבור יהודי, רופא, קצין בצבא ממלכת סרביה, אחד מנציגי הממלכה לוועידת השלום בפריז, דיפלומט יוגוסלבי אשר כיהן כיושב ראש הקרן הקיימת ביוגוסלביה וכנשיא הקהילה הספרדית של יהודי בלגרד.

==קורות חיים==
נולד כדוד קוֹבוֹ לאברהם וללאה לבית מֶלָמֶד. ב-1892, לאחר מות אימו, קיבל את שם משפחתה של דודתו אשר אימצה אותו. הוא רכש השכלה תיכונית בבלגרד ונמנה עם מייסדי ארגון הנוער הציוני "גדעון". ב-1905 יצא ללימודי רפואה באוניברסיטת וינה, וב-1910 סיימם בהצלחה. התגייס לצבא ממלכת סרביה והשתתף במלחמת הבלקן הראשונה, השנייה ובמלחמת העולם הראשונה בדרגת קפטן. לאחר הכרעת המערכה על סרביה במלחמת העולם הראשונה נסוג עם כוחות הצבא הסרבי וראשי השלטון לקורפו. בקורפו רקם קשרים עם ההנהגה הסרבית ובמיוחד עם ראש הממשלה הגולה ניקולה פאשיץ' והציע להיעזר בארצות הברית וביהודיה למען שיקומה של הממלכה.

אלבלה מונה לנציג הממלכה ונשלח בספטמבר 1917 לארצות הברית. הוא נפגש עם מנהיגי הקהילה היהודית ופעילים ציוניים כגון לואי ברנדייס, סטיבן שמואל וייז, סיירוס אדלר וחיים ויצמן ופעל באמצעותם לסייע לסרביה וליהודיה. עם פרסום הצהרת בלפור נעזר אלבלה בקשריו האישיים עם ראשי השלטון והציע שהממשלה הסרבית תכיר בהצהרה. בעקבות פעילותו העביר אליו שר החוץ הסרבי מילנקו ראדומאר וסניץ' מכתב ובו הכרה של ממשלת סרביה בהצהרת בלפור. בכך הייתה סרביה למדינה הראשונה שהכירה בהצהרה.

ב-1919 שב אלבלה משליחותו בארצות הברית ומונה לצוות המשא ומתן הסרבי לוועידת השלום בפריז, אשר בסיומה נחתם חוזה ורסאי. בהמשך כיהן כסגנו של אלכסנדר ליכט יו"ר התנועה הציונית ביוגוסלביה, ובמקביל כיהן כנציג מיוחד של השלטון לקהילות היהודיות החדשות שנכללו ביוגוסלביה, וביקר בקהילות מקדוניה ועשה נפשות לרעיון הציוני מחד ולקבלה, והסרת החשש מהשלטון החדש מאידך. אלבלה ייסד והיה העורך הראשי של שלושה עיתונים יהודיים. כן היה חבר המפלגה העממית הרדיקלית. ב-1935 ביקר בארץ ישראל המנדטורית והשתתף כנציגה הרשמי של ממלכת יוגוסלביה בנטיעת יער לזכרו של אלכסנדר הראשון, מלך יוגוסלביה.

ב-1939 מונה לנשיא הקהילה הספרדית של יהודי בלגרד. בדצמבר 1939 נשלח על ידי הנסיך פאבלה לשליחות חשאית בארצות הברית כדי לגייס כספים לרכישת נשק וציוד צבאי לצבא היוגוסלבי. באפריל 1941 נכבשה יוגוסלביה על ידי גרמניה הנאצית. משפחתו הצטרפה אליו בארצות הברית. ב-1942 נפטר מהתקף לב, והוא בן 55. היה נשוי לפרופסור פאולינה לבל-אלבלה (1967-1891), ואב לבת – ילנה.

==קישורים חיצוניים==

* 
* 
* 
* 

==הערות שוליים==

קטגוריה:פובליציסטים יהודים
קטגוריה:יהדות בלגרד: אישים
קטגוריה:עיתונאים יהודים יוגוסלבים
קטגוריה:פוליטיקאים יהודים יוגוסלבים
קטגוריה:רופאים יהודים יוגוסלבים
קטגוריה:פעילים ציונים בסרביה
קטגוריה:אנשי צבא סרבים במלחמת העולם הראשונה
קטגוריה:ילידי 1886
קטגוריה:נפטרים ב-1942
שנות ה-90 של המאה ה-9

שנות ה-90 של המאה ה-9 היו העשור העשירי והאחרון של המאה ה-9, החלו ב־1 בינואר 890 והסתיימו ב־31 בדצמבר 899.

== אירועים בולטים בעולם ==

===מלחמה ופוליטיקה ===
====מלחמות====
====סכסוכים לאומיים ואזוריים====
====אירועים פוליטיים משמעותיים====
* 891 - הקרמטים מקימים מדינה עצמאית בבחריין.
* 28 בינואר 893 - שארל התם הופך למלך צרפת
* 15 ביולי 895 - הבוהמים, תחת הנהגתם של ספיטנב הראשון ושל ויטיסלב, נשבעים אמונים לארנולף מקרינתיה ברגנסבורג
* 895 - המדיארים תחת הנהגתו של ארפאד מתיישבים בהונגריה של ימינו
* 895 - צבטינבולד מוכתר למלך לותרינגיה
* 895 - אודו נסוג מתביעתו לכס המלוכה הצרפתי ומוותר על תפקיד המלך לשארל התם, שבו תומך ארנולף מקרינתיה.
* 897 - משפט קדבר - האפיפיור סטפן השישי מנהל משפט נגד גופה של קודמו אפיפיור פורמוסוס.
* 1 בינואר 898 - שארל התם התחיל את כהונתו כמלך של פרנקיה המערבית

== כלכלה ==

== אסונות ==

* 22 במרץ 893 - רעידת אדמה באזור ארדביל. מספר ההרוגים מוערך בכ-150 אלף

== התנקשויות, חיסולים, וניסיונות התנקשות ==

== מדע וטכנולוגיה ==

== תרבות פופולרית ==

 
==אישים בולטים==

===מנהיגי עולם בולטים===
==קישורים חיצוניים==

*
קטגוריה:המאה ה-9
שנות ה-80 של המאה ה-9

שנות ה-80 של המאה ה-9 היו העשור התשיעי של המאה ה-9, החלו ב־1 בינואר 880 והסתיימו ב־31 בדצמבר 889.

== אירועים בולטים בעולם ==

===מלחמה ופוליטיקה ===
====מלחמות====
====סכסוכים לאומיים ואזוריים====
* 883 - סיום מרד הזאנג' בדרום עיראק. המרד נמשך 15 שנים החל משנת 868.

====אירועים פוליטיים משמעותיים====
* מרץ 880 - לואי השלישי, מלך צרפת ואחיו קרלומן השני, מלך צרפת סוכמו באמיין על חלוקת פרנקיה המערבית: לואי השלישי קיבל את נויסטריה, קרלומן השני קיבל את בורגונדיה ואקיטן.
* 17 במאי 884 - אדריאנוס השלישי ממונה לאפיפיור לאחר מרינוס הראשון
* 12 בדצמבר 884 - קרל השמן מאחד תחת שליטתו את פרנקיה המערבית, פרנקיה המזרחית ופרנקיה התיכונה
* 5 באוגוסט 885 - לאחר מות אחיו לואי השלישי, קרלומן השני נעשה המלך של פרנקיה המערבית המאוחדת
* 13 בינואר 888 - לאחר מות קרל השמן ללא יורש לגיטימי, האימפריה הגדולה מחולקת פעם נוספת
* פברואר 888 - אודו מתמנה למלך בפרנקיה המערבית.

== כלכלה ==

== אסונות ==

== התנקשויות, חיסולים, וניסיונות התנקשות ==

== מדע וטכנולוגיה ==

== תרבות פופולרית ==

 
==אישים בולטים==

===מנהיגי עולם בולטים===
==קישורים חיצוניים==

*
קטגוריה:המאה ה-9
שנות ה-70 של המאה ה-9

שנות ה-70 של המאה ה-9 היו העשור השמיני של המאה ה-9, החלו ב-1 בינואר 870 והסתיימו ב-31 בדצמבר 879.

== אירועים בולטים בעולם ==

===מלחמה ופוליטיקה ===
====מלחמות====
* 870 - הדנים פולשים לבריטניה וכובשים את מזרח אנגליה
* 870 - ערבים מסיציליה כובשים את מלטה
* 871 - העיר קוימברה עברה לשליטה נוצרית.
* 4 בינואר 871 - אתלרד הראשון מלך וסקס הודף פלישה דנית בקרב רדינג
* 8 באוקטובר 876 - לאחר מות לודוויג הגרמני, קרל הקירח מנסה להשתלט על ממלכתו ומובס בקרב אנדמאך על ידי קרלומן מבוואריה
* 878 - אחמד אבן טולון, מושל מצרים מטעם בית עבאס, כובש את ארץ ישראל וסוריה.
* 21 במאי 878 - סירקוזה נכבשת על ידי סולטאן סיציליה המוסלמי

====סכסוכים לאומיים ואזוריים====
====אירועים פוליטיים משמעותיים====
* 870 - הקמתה של ארכיבישופיות נפרדת לבולגריה
* 873 - ולפרד הראשון הצליח לקבל לדוכסות ברצלונה עצמאות מסוימת ממלכים פרנקים.
* 875 - איי אורקני מסופחים לנורווגיה
* 29 בדצמבר 875 - האפיפיור יוחנן השמיני מכתיר את קרל הקירח לקיסר האימפריה הרומית הקדושה
* 6 באוקטובר 876 - תחילת כהונה של לואי המגמגם כשליט פרנקיה המערבית
* 879 - החלה לעבוד וועידת קונסטנטינופול הרביעית בה השתתפו נציגי הכנסייה הקתולית, אך הכנסייה לא מכירה בוועדה זו. הוועידה נמשכה עד לשנת 880. הפיצול מסמל העמקת הקרע בין ראשי הכנסייה הנוצרית.

== כלכלה ==

== אסונות ==

== התנקשויות, חיסולים, וניסיונות התנקשות ==

== מדע וטכנולוגיה ==

== תרבות פופולרית ==

 
==אישים בולטים==

===מנהיגי עולם בולטים===
==קישורים חיצוניים==

*
קטגוריה:המאה ה-9
שנות ה-60 של המאה ה-9

שנות ה-60 של המאה ה-9 היו העשור השביעי של המאה ה-9, החלו ב-1 בינואר 860 והסתיימו ב-31 בדצמבר 869.

== אירועים בולטים בעולם ==

===מלחמה ופוליטיקה ===
====מלחמות====
====סכסוכים לאומיים ואזוריים====
* 865 - תחילת מרד הזאנג' בדרום עיראק. המרד נמשך 15 שנים עד לשנת 883.

====אירועים פוליטיים משמעותיים====
* 860 - הקמת השושלת הסאמאנית במזרח איראן ומרכז אסיה. השושלת לא קיבלה עצמאות רשמית מבית עבאס אך מעשית הייתה עצמאית.
* 862 - רוריק הגיע לשלטון בנובגורוד.
* 862 - קירילוס ומתודיוס התחילו בהפצת הנצרות בין הסלבים.
* 864 - הקמת השושלת הצפארית בדרום-מזרח איראן ופקיסטן.
* 865 - הקמת פורטוגל
* 869 - באוקטובר החלה לעבוד וועידת קונסטנטינופול הרביעית בה השתתפו רק נציגי הכנסייה הקתולית. הוועידה נמשכה עד לפברואר 870.

== כלכלה ==

== אסונות ==

* 9 ביולי 869 - רעידת אדמה באזור טוהוקו שביפן . חוזקה מוערך בכ-8.6. בסביבות אלף בני אדם נספו ברעידת האדמה.

== התנקשויות, חיסולים, וניסיונות התנקשות ==

== מדע וטכנולוגיה ==

== תרבות פופולרית ==

* 863 - המצאת אלפבית קירילי על ידי קירילוס ומתודיוס
 
==אישים בולטים==

===מנהיגי עולם בולטים===
==קישורים חיצוניים==

*
קטגוריה:המאה ה-9
המינהל הלאומי למלחמה בשחיתות (רומניה)

המינהל הלאומי למלחמה בשחיתות (ברומנית: Direcţia Naţională Anticorupţie; בראשי תיבות: DNA), לשעבר, משרד התביעה למלחמה בשחיתות (ברומנית: Parchetul Naţional Anticorupţie) היא סוכנות ממשלתית ברומניה שמטרתה למנוע, לחקור ולהעמיד לדין עברייני שחיתות. המינהל עוסק במאבק בשחיתות הציבורית ובסמכותו לחקור את כל פקידי הממשלה והבכירים בממשל הרומני.

הסוכנות הוקמה בשנת 2002 על ידי פקודת החירום מס' 43/2002 של ממשלת רומניה.<ref></ref> בהנחיית הממשלה. הוא נקרא בתחילה בשם "המשרד הלאומי למלחמה בשחיתות" (Parchetul Național Anticorupție) ומאוקטובר 2005 עד מרץ 2006 נקרא בשם "המחלקה הלאומית למלחמה בשחיתות", שניהם פעלו כארגונים אוטונומיים בעלי קשר ל. מודל הפעילות של הארגון שאב את השראתו מגופים מקבילים בספרד, נורווגיה ובלגיה. המינהל מנוהל על ידי ראש הארגון ולצידו תובע ו-2 סגנים, שמוצעים כמועמדים מטעם שר וממונים על ידי נשיא רומניה.

החל משנת 2013, המינהל חקר בהצלחה אלפי מקרים של שחיתות לאורך כל הקשת הפוליטית ונחשב לאחד הגופים האמינים בממשל הרומני.

==קישורים חיצוניים==

* 

==הערות שוליים==

קטגוריה:ארגוני מאבק בשחיתות
קטגוריה:רומניה: ארגונים
שנות ה-50 של המאה ה-9

שנות ה-50 של המאה ה-9 היו העשור השישי של המאה ה-9, החלו ב-1 בינואר 850 והסתיימו ב-31 בדצמבר 859.

== אירועים בולטים בעולם ==

===מלחמה ופוליטיקה ===
====מלחמות====
כוח ויקינגי בהנהגתו של המלך [[רוריק כובש את דורסטאד ואוטרכט]]
* 850 - כוח ויקינגי בהנהגתו של המלך רוריק כובש את דורסטאד ואוטרכט (אזורים בהם נמצאת בעת המודרנית הולנד). קיסר האימפריה הרומית הקדושה לותיר הראשון מכתיר את רוריק כשליט של אזור פריזיה.
* 855 - צבאו של אורדונו הראשון, מלך אסטוריאס כבש את אזור לאון מהמורים.

====סכסוכים לאומיים ואזוריים====
====אירועים פוליטיים משמעותיים====
* 23 בנובמבר 858 - מיכאל השלישי, קיסר האימפריה הביזנטית ודודו, בארדאס, מדיחים את איגנציוץ, פטריארך קונסטנטינופול וממנים במקומו את מקורבם פוטיוס הראשון.

== כלכלה ==

== אסונות ==

* 22 בדצמבר 856 - רעידת אדמה מזעזעת את אזור דאמגן באיראן . ברעידת האדמה נהרגו בסביבות 200,000 בני אדם.

== התנקשויות, חיסולים, וניסיונות התנקשות ==

== מדע וטכנולוגיה ==

== תרבות פופולרית ==

 
==אישים בולטים==

===מנהיגי עולם בולטים===
==קישורים חיצוניים==

*
קטגוריה:המאה ה-9
שנות ה-40 של המאה ה-9

שנות ה-40 של המאה ה-9 היו העשור החמישי של המאה ה-9, החלו ב-1 בינואר 840 והסתיימו ב-31 בדצמבר 849.

== אירועים בולטים בעולם ==

===מלחמה ופוליטיקה ===
====מלחמות====
* 844 – פלישת ויקינגים באזור גליסיה נהדפה על ידי רמירו הראשון, מלך אסטוריאס. יחד עם זאת הם הצליחו להיכנס לליסבון וסביליה, אך גם משם הוצאו בעקבות לחץ צבאי של המורים.
* 28 במרץ 845 – העיר פריז נבזזת על ידי הויקינגים
* 847 – העיר בארי נכבשת על ידי המוסלמים והכובשים מייסדים את אמירות בארי

====סכסוכים לאומיים ואזוריים====
* 20 ביוני 840 – בעקבות מות לואי החסיד התחילה מלחמת ירושה בין בניו - לותאר הראשון, לודוויג הגרמני וקרל הקירח

====אירועים פוליטיים משמעותיים====
* 841 - דבלין נוסדה על החוף המזרחי של אירלנד על ידי הוויקינגים.
* 843 – חוזה ורדן - האימפריה של לואי החסיד חולקה בין 3 בניו - לודוויג הגרמני, קרל הקירח ולותאר הראשון.
* 843 – איחוד סקוטלנד - קנת מק'אלפין מלך הסקוטים מוכתר גם כמלך הפיקטים
* 844 – רודרי הגדול יורש את ממלכת גוויניד' בוויילס.
* 845 - ווזונג, קיסר סין, מוציא מחוץ לחוק "דתות זרות" ביניהן הבודהיזם וזרמי נצרות. החוק משפיע עמוקות על השפעתן העתידית של דתות אלו באזור<ref></ref><ref></ref>.
* 847 – לאו הרביעי מתמנה לאפיפיור
* 847 – הח'ליף אל מתווכל עולה לשלטון
* 6 ביוני 848 – קרל הקירח מוכתר בקתדרלת אורליאן כמלך פרנקיה המערבית ואקיטן
* 849 – אנסגר מתחיל את פעילותו בהפצת הנצרות בצפון גרמניה, שוודיה ודנמרק.

== כלכלה ==

== אסונות ==

* 24 בנובמבר 847 - "רעידת האדמה בדמשק (847)" - רעידת אדמה שהתרחשה באזור העיר דמשק שבסוריה ב-24 בנובמבר 847 בעוצמה של 7.3 בסולם מגניטודה לפי מומנט. לפי ההיסטוריון והסופר אל-דהאבי מהמאה ה-13 רעידת האדמה גרמה למותם של כ-20 אלף אנשים באנטיוכיה, וכ-50 אלף אנשים במוסול. רעידת האדמה נחשבת לאחד מרעידות האדמה החזקות ביותר שאירעו באזור בקע ים המלח.

== התנקשויות, חיסולים, וניסיונות התנקשות ==

== מדע וטכנולוגיה ==

== תרבות פופולרית ==

 
==אישים בולטים==

===מנהיגי עולם בולטים===
==קישורים חיצוניים==

==הערות שוליים==

*
קטגוריה:המאה ה-9
שנות ה-30 של המאה ה-9

שנות ה-30 של המאה ה-9 היו העשור הרביעי של המאה ה-9, החלו ב-1 בינואר 830 והסתיימו ב-31 בדצמבר 839.

== אירועים בולטים בעולם ==

===מלחמה ופוליטיקה ===
====מלחמות====
* 831 - העיר פלרמו נכבשה על ידי הערבים והוכרזה כבירה ומושבו של האמיר.

====סכסוכים לאומיים ואזוריים====
====אירועים פוליטיים משמעותיים====
[[ספינת אוסברג]]
* 836 - מעבר בירת מדינת בית עבאס לסאמרא.
* קיץ 834 - הספינה הוויקינגית ספינת אוסברג נקברה בתלולית ליד טנסברג (באזור בו נמצאת בעת המודרנית נורווגיה) (תאריך משוער).

== כלכלה ==

== אסונות ==

== התנקשויות, חיסולים, וניסיונות התנקשות ==

== מדע וטכנולוגיה ==

* 28 בפברואר 837 - שביט היילי חולף במרחק של כ-5.1 מיליון ק"מ בלבד מכדור הארץ, ההופעה הקרובה ביותר

== תרבות פופולרית ==

==אישים בולטים==

===מנהיגי עולם בולטים===
==קישורים חיצוניים==

*
קטגוריה:המאה ה-9
שנות ה-20 של המאה ה-9

שנות ה-20 של המאה ה-9 היו העשור השלישי של המאה ה-9, החלו ב-1 בינואר 820 והסתיימו ב-31 בדצמבר 829.

== אירועים בולטים בעולם ==

===מלחמה ופוליטיקה ===
====מלחמות====
* 825 – צבא מוסלמי ניסה להיכנס לשטח שבשליטה נוצרית צפונית לקוימברה אך נסוג לאחר הפסדים בקרבות.
* 826 – פלישה של ערבים לסיציליה. הקרבות נמשכו עד לשנת 965 כאשר נפל מעוז אחרון של האימפריה הביזנטית באי.
* 827 – הערבים פולשים לסיציליה

====סכסוכים לאומיים ואזוריים====
* 827 – השליט של ברצלונה הצליח לעמוד מול מרד מוסלמי שנתמך על ידי המורים.

====אירועים פוליטיים משמעותיים====
* 820 – מיכאל השני מוכתר לקיסר האימפריה הביזנטית
* 820 – אואנגוס השני מוכתר למלך הפיקטים
* 820 – השושלת הטאהרית מייסדים את שליטתם בח'וראסאן. יש להם אוטונומיה משמעותית, אך פורמלית הם נמצאים תחת שליטת בית עבאס.
* 824 – מרד בפמפלונה נגד השלטון הפרנקי. הצבא הפרנקי מובס והוקמה ממלכת פמפלונה.
* 828 – באזור מרוקו של ימינו מחולקת ממלכתו של אידריס השני בין עשרת בניו ומתפוררת

== כלכלה ==

* 825 – לותאר הראשון מסמן 8 ערים בצפון איטליה כמתאימות להקמת איגודים מקצועיים, שיהוו גרסה מוקדמת של הגילדות באזור.

== אסונות ==

== התנקשויות, חיסולים, וניסיונות התנקשות ==

== מדע וטכנולוגיה ==

* 827 – האסטרונומים הערבים חאלד בן עבדולמליכ ועלי בן איזה מדדו את היקף כדור הארץ וקיבלו את התוצאה 40,248 ק"מ (בעוד שכיום ידוע שהיקף כדור הארץ הוא 40,075 ק"מ).

== תרבות פופולרית ==

 
==אישים בולטים==

===מנהיגי עולם בולטים===
==קישורים חיצוניים==

==הערות שוליים==

*
קטגוריה:המאה ה-9
הסוכנות למאבק בשחיתות (סרביה)

הסוכנות למאבק בשחיתות (בסרבית: Agencija za borbu protiv korupcije / Агенције за борбу против корупције) היא סוכנות ממשלתית בסרביה שמטרתה למנוע, לחקור ולהעמיד לדין מעורבים בשחיתות ובעבירות דומות (כגון שוחד, קבלת מתנות בסתר ועוד) שגורמים נזק חמור לרפובליקה הסרבית.

הסוכנות הוקמה בשנת 2009 כסוכנות עצמאית ממשלתית למאבק בשחיתות וכסוכנות ממשלתית לפיקוח על יישום החוק למימון מפלגות. 
== קישורים חיצוניים ==
* 
*
*

קטגוריה:ארגוני מאבק בשחיתות
קטגוריה:סרביה: ארגונים ממשלתיים
העשור השני של המאה ה-9

העשור השני של המאה ה-9 הוא העשור שהחל ב-1 בינואר 810 והסתיים ב-31 בדצמבר 819.

== אירועים בולטים בעולם ==

===מלחמה ופוליטיקה ===
====מלחמות====
* 811 – קרל הגדול הצליח לכבוש את כל אזור קטלוניה.

====סכסוכים לאומיים ואזוריים====
* 811 – מלחמת ירושה לאחר מות הארון א-רשיד. אל-אמין שמונה לח'ליפה ניצח בקרב את הכוחות עליהם פיקד אחיו.
* 814 – מלחמת אחים בבית עבאס. אל-אמין נהרג בקרב ואחיו אל-מאמון מונה לח'ליפה.
* 818 – מרד של האוכלוסייה הנוצרית בקורדובה. לאחר 3 ימי המרד כ-300 אצילים נהרגו ו-20 אלף משפחות גורשו מהעיר.
* 819 – מרד לא מוצלח נגד השליטה של פרנקים בפמפלונה.

====אירועים פוליטיים משמעותיים====
* 811 – חתימת הסכם חייליגן הגדירה את הגבול הצפוני של ממלכת הפרנקים עם דנמרק.
* 813 – גילוי קברו של יעקב בן זבדי בסנטיאגו דה קומפוסטלה. המקום נהפך למקום עלייה לרגל חשוב לנצרות.
* 28 בינואר 814 – לואי החסיד, בנו של קארל הגדול הופך למלך הפרנקים
* 815 – נחתם הסכם שלום בין בולגריה לאימפריה הביזנטית.

== כלכלה ==

== אסונות ==

== התנקשויות, חיסולים, וניסיונות התנקשות ==

== מדע וטכנולוגיה ==

== תרבות פופולרית ==

==אישים בולטים==

===מנהיגי עולם בולטים===
==קישורים חיצוניים==

*
קטגוריה:המאה ה-9
העשור הראשון של המאה ה-9

העשור הראשון של המאה ה-9 הוא העשור שהחל ב-1 בינואר 800 והסתיים ב-31 בדצמבר 809.

== אירועים בולטים בעולם ==

===מלחמה ופוליטיקה ===
====מלחמות====
* אפריל 801 – המלך לואי החסיד כובש את ברצלונה.
* 800 – במסע צבאי משותף של אסטוריאס (בראשות אלפונסו השני) ושל צרפת (בראשות לואי החסיד) מצליחים צבאות ממלכות אלה להצר את רגליהם של המורים, לכבוש את ליידה ווסקה ולהטיל מצור על ברצלונה (עד שנת 801)
* 805 – צבא של בית עבאס כובש את קפריסין ורודוס מידי האימפריה הביזנטית.
* 806 – כיבוש פמפלונה על ידי הפרנקים.

====סכסוכים לאומיים ואזוריים====
* 800 – בארץ ישראל פרץ מרד נגד שלטון החליף הארון א-רשיד מבית עבאס. בראש המרד עמד היהודי יחיה בן ירמיהו (או יחיה בן ארמייה) ו'סגניו' שני ערבים מוסלמים, שרידי הנאמנים לבית אומיה. המרד דוכא בידי מושל דמשק, וראשי המרד נפלו בשבי. משתפי הפעולה המוסלמים זכו לחנינה, ואילו יחיה, היהודי, הוצא להורג.
* 807 – בארץ ישראל, מרד בשלטון העבאסים משותף ליהודים, נוצרים ומוסלמים. דוכא בידי כוחות צבא מדמשק וממצרים. שנתיים מאוחר יותר התחדשו המרידות והביאו להתפוררות שלטון העבאסים.
* 809 – דיכוי מרד מוסלמי בליסבון נגד השלטון המרכזי.

====אירועים פוליטיים משמעותיים====
בניית מקדש [[בורובודור באי ג'אווה]]
* 23 בנובמבר 800 – קרל הגדול מגיע לרומא על מנת לחקור את הטענות נגד האפיפיור לאו השלישי
* 24 בנובמבר 800 – קרל הגדול מגיע לרומא על מנת להיוועד עם הסינוד ב-1 בדצמבר ולברר סופית את ניסיון ההתנקשות וההתארגנות להדחתו של האפיפיור לאו השלישי
* 1 בדצמבר 800 – קרל הגדול פוסק בעניינו של האפיפיור לאו השלישי
* 25 בדצמבר 800 – קרל הגדול מוכתר לקיסר על ידי האפיפיור לאו השלישי, בעת מיסת חג המולד ברומא
* 800 – מוקמת העיר שרוסברי באנגליה
* 800 – הארוואק מתיישבים באי ברבדוס
* 800 – האע'לבים בתוניסיה מכריזים על עצמאות מן הח'ליפים של בית עבאס (ושולטים על המע'רב)
* 800 – בניית מקדש בורובודור באי ג'אווה
* 31 באוקטובר 802 – הקיסרית אירנה האתונאית מודחת מן השלטון ומוגלית לאי לסבוס; הקושרים מכתירים במקומה את שר האוצר ניקפורוס
* 803 – מסתיימת חציבת פסל בודהה הענק בלשאן, לאחר 90 שנים שבהן נחצב הפסל בצוק עצום.
* 803 – נחתם פקס ניקפורי - הסכם שלום בין קיסר האימפריה הביזנטית ניקפורוס הראשון לבין קרל הגדול, אשר קבע, בין היתר, את חלוקת השטחים בשטחי המחלוקת בין האימפריות והכיר דה פקטו בעצמאות ונציה
* 803 – סר חינם של הברמכים בעיני הארון א-רשיד והוא אוסר רבים מאנשיהם

== כלכלה ==

== אסונות ==

== התנקשויות, חיסולים, וניסיונות התנקשות ==

== מדע וטכנולוגיה ==

== תרבות פופולרית ==

* 800 – נזירים קלטיים מתחילים לכתוב את הספר של קלס במנזר באי איונה שבסקוטלנד

==אישים בולטים==

===מנהיגי עולם בולטים===
==קישורים חיצוניים==

*
קטגוריה:המאה ה-9
הלשכה הלאומית למלחמה בשחיתות (קזחסטן)

הלשכה הלאומית למלחמה בשחיתות (בקזחית: Сыбайлас жемқорлыққа қарсы іс-қимыл ұлттық бюросы) היא סוכנות של הרפובליקה של קזחסטן האחראית לחקירות ומאבק בשחיתות.

== היסטוריה ==
ב-6 באוגוסט 2014, על פי צו של נשיא קזחסטן הוקמה הסוכנות לשירות המדינה ומאבק בשחיתות. במקונה בוטלה הסוכנות למאבק בפשיעה כלכלית ובשחיתות.

ב-11 בדצמבר 2015 הוקם המשרד הממשלתי לשירות אזרחי, בתור הגוף המוסמך בתחום שירות המדינה ומניעת שחיתות עם העברת תפקידים וסמכויות לניהול נכסיה וענייניה של הסוכנות לשירות אזרחי ומאבק בשחיתות שפורקה. בהמשך, הסוכנות שינתה את שמה ל"הלשכה הלאומית למלחמה בשחיתות".

ב-13 בספטמבר 2016 משרד השירות האזרחי עבר ארגון מחדש והפך לסוכנות לשירות אזרחי ומאבק בשחיתות.

==קישורים חיצוניים==

* 

== הערות שוליים ==

קטגוריה:ארגוני מאבק בשחיתות
קטגוריה:ממשלת קזחסטן
מוזס נגמוטו

מוזס ויראסאמי נָגָמוּטוּ (באנגלית: Moses Veerasammy Nagamootoo; בטמילית: மோசே வீரசாமி நாகமுத்து, נולד ב-30 בנובמבר 1947 בווים, מחוז ברביס) הוא פוליטיקאי וסופר גיאני ממוצא טמילי, כיהן כראש ממשלת גיאנה בין השנים 2015 – 2020. הוא עורך דין ומורה בהכשרתו.

==ביוגרפיה==
נגמוטו נולד בשנת 1947 בכפר וים במאזור ברביס שבמזרח גיאנה, אז גיאנה הבריטית (כיום מחוז איסט ברביס קורנטיין). הוא בן למשפחה טמילית הודו-גיאנית. אביו היה נגמוטו ראמהסוואמי, דייג, ואמו - גנגאמה לבית צ'ונו. הוריו ניהלו חנות לדגים. הם שלחו את בנם ללמוד בבית הספר היסודי הסקוטי "אוקלין סקוטס סקול" אחר כך בבתי הספר התיכוניים "רוז הול" ו"מקיף קורנטיין".
בשנות ה-60 של המאה ה-20 התחיל נגמוטו קריירה של מורה ולימד בשנים 1964–1967 בתיכון קורנטיין שבו למד קודם לכן. פוטר אחרי שלימד שיעור על תורת האבולוציה של דרווין. בהמשך הקים עם שותף את התיכון הפרטי ד'אדווארדס-"רוסיניול" שבו לימד כלכלה ואזרחות בריטית (חוקה). אחרי שגילה שחיתויות של המנהל רב איתו קשות וקיים בית ספר אחר בתוך מקדש הודי בסביבה.
עזב אחרי ריב קשה עם המנהל. אחרי זמן מה עזב את ההוראה לטובת עבודה עיתונאית בעיתון המפלגה הפרוגרסיבית Mirror Newspaper שהעורכת הראשית שלו הייתה ג'נט ג'אגן. מאוחר יותר היה לעורך דין.

בשנת 1992 הוא נבחר לאספה הלאומית של גיאנה כנציג של המפלגה הפרוגרסיבית של העם PPP ובהמשך כיהן כשר ההסברה וכשר הממשל המקומי. הוא שירת בתפקידים אלה בימי הנשיאים צ'די ג'גן, סם הינדס, ג'נט ג'ייגן ובהרט ג'גדאו. הוא התפטר מן המשרד בשנת 2000 ונשאר חבר בפרלמנט עד 2011.
בקונגרס באוגוסט 2008 נבחר נגמוטו במקום החמישי חמישי בבחירות לוועד המרכזי של מפלגת PPP. היו שמועות כי הוא יהיה מועמד מפלגת PPP לבחירות לנשיאות ב-2011. הוא התפטר מן המפלגה שאליה הצטרף עוד ב-1964, ובאותה שנה חבר למפלגת האופוזיציה "הברית למען שינוי"
מטעם מפלגה זו המורכבת מבני אתניות שונות, כולל פליטי PPP, נבחר מחדש לפרלמנט. הוא נימק את עזיבתו את PPP בכך שהיה צריך לבחור בין מפלגה שהפכה למושחתת ולטובת ארצו.
בעקבות ניצחון האופוזיציה בבחירות הכלליות במאי 2015 הושבע נגמוטו ב-20 במאי 2015 כראש ממשלה וסגן נשיא ראשון
הוא הרכיב ממשלה בת 16 שרים.
נגמוטו משתדל להיאבק בקיטוב האתני-גזעי בחברה הגיאנית.

===פעילותו הספרותית===
מוזס נגמוטו חיבר ב-2001 את הרומן Hendree's Cure ("הריפוי של הנדרי") המתאר את עולם הדייגים הטמילים שחיו בכפר ווים בקורנטיין, גיאנה, בנשים 1950–1960.

==חייו הפרטיים==
נגמוטו נשוי החל משנת 1971 לסיטה, שהייתה אהבתו הראשונה בבית הספר. להם 4 ילדים:אנג'לה, מריה, אדלה ומוזס ארנסטו וכמו כן 5 נכדים.

==קישורים חיצוניים==

* [https://www.nzz.ch/international/amerika/guyanas-schwieriges-koloniales-erbe-1.18681358 כתבה בעיתון השווייצרי נויה צירכר צייטוינג 2016]
22 בינואר 2016 Tjerk Brühwiller Guyanas schwieriges koloniales Erbe ,
* [http://guyanainc.biz/featured-business-personnel/prime-minister-moses-nagamootoo-a-true-guyanese-patriot-and-fearless-politician/ באתר אנשי העסקים- guyana inc]

==הערות שוליים==

קטגוריה:ראשי ממשלת גיאנה
קטגוריה:גיאנים
קטגוריה:אישים טמילים
קטגוריה:ילידי 1947
מרדכי ואנונו (תצלום)

"מרדכי ואנונו" הוא תצלום עיתונאי המתעד בדיעבד את חטיפתו של מרדכי ואנונו, מי שכונה "מרגל האטום" הישראלי, על ידי המוסד.

==תיאור==
ב-9 בנובמבר 1986 הודיע מזכיר הממשלה כי מרדכי ואנונו נמצא מעצר בידי משטרת ישראל, לאחר 40 יום בהם לא נודע גורלו. ב-21 בדצמבר הובילה המשטרה את ואנונו לבית המשפט המחוזי בירושלים לשם הארכת מעצר שנייה. בדרכו לשם רשם ואנונו את דבר חטיפתו באיטליה ואת פרטי טיסתו מלונדון לרומא על כף ידו בשפה האנגלית:

ואנונו הראה את כף-היד לעיתונאים שבאו לסקר את הארכת המעצר דרך חלון הזכוכית של הרכב להובלת עצורים ("זינזאנה"). אחד הצלמים, דניאל לנדאו, שפעל מטעם מסוכנות הצילום "זום 77" הצליח לצלם אותה, לפני ששני שוטרי מג"ב שהיו ברכב מנעו זאת מוואנונו. הצנזורה הצבאית אסרה על פרסום התצלום והפרטים שבו, אולם עיתון ה-"Evening Standard" הלונדוני פרסם את הפרטים, תוך הפרת צו איסור הפרסום. בתחילה פורסם התצלום בעיתונות כשהפרטים בכף היד מושחרים. אולם, לאור התהודה העולמית של האירוע, התירה הצנזורה, ב-22 בדצמבר, את חשיפת הפרטים.

התצלום הוצג במסגרת התערוכה "מסגרת זמן: מאה שנות צילום בארץ-ישראל", שהתקיימה במוזיאון ישראל בשנת 2000. לאחר התערוכה נתרם עותק התצלום לאוסף המוזיאון.

==קישורים חיצוניים==
* [https://www.imj.org.il/he/collections/576331 מרדכי ואנונו] באתר מוזיאון ישראל
* 
* ; 
* 
* 

==הערות שוליים==

קטגוריה:אוסף מוזיאון ישראל
קטגוריה:יצירות משנת 1986
קטגוריה:צילום עיתונות
קטגוריה:תצלומי גברים
קטגוריה:תצלומים בישראל
קיץ בלה גולט

קיץ בלה גולט (בצרפתית: Un été à La Goulette, בערבית: صيف حلق الوادي) הוא סרט קומדיה דרמטית תוניסאי-צרפתי-בלגי, שבוים על ידי פריד בוגדיר ונכתב על ידיו יחד עם נורי בוזיד. הסרט מתרחש בלה גולט זמן קצר לפני פרוץ מלחמת ששת הימים, ומספר על מרים, טינה וז’יז’י בנות ה-17 העסוקות בבעיותיהן הפרטיות.

הסרט הוקרן לראשונה בפסטיבל הסרטים הבינלאומי בברלין ה-46 שהתקיים בפברואר 1996. בישראל הסרט הוקרן בסינמטק ירושלים במסגרת "מחווה לסרטי נחשון" בשנת 2017. שפות הסרט הן צרפתית, ערבית ואיטלקית ואורכו כ-100 דקות.

== תקציר העלילה ==
יוסוף הוא מוסלמי העובד בחברת הרכבות התוניסאית ומתגורר בלה גולט, עיירת חוף קטנה ליד עיר הבירה תוניס. שני חבריו הטובים הם ז'וז'ו היהודי, מוכר הבוריקה, וג'וזפה הקתולי המתפרנס מדיג. שלושת החברים מתגוררים באותו בניין. 

עלילת הסרט מתרחשת בקיץ 1967, זמן קצר לפני פרוץ מלחמת ששת הימים, אך הידיעות מהחזית הישראלית-מצרית אינן מערערות את היחסים בין שלושת החברים. האווירה בלה גולט שלווה. במשך דורות חיו מוסלמים, יהודים ונוצרים זה לצד זה בשלום.

מרים, בתו של יוסוף, טינה, בתו של ז'וז'ו, וג'יג'י, בתו של ג'וזפה, גדלו יחד. הן בנות שבע עשרה ועסוקות בענייניהן הפרטיים. חאג' בז'י, בעל הבית בו מתגוררות המשפחות, מעוניין במרים, בתו של יוסוף.

== שחקנים ודמויות ==
* ג'מיל ראטיב - חג'יי בג'י
* מוסטפא עדואני - יוסוף הערבי
*גיא נטף - ז’וז’ו היהודי
*איבו סלרנו - ג’וזפה הקתולי
* מישל בוז'נה - TSF
* קלאודיה קרדינלה - בתפקיד עצמה
* סוניה מאנקי - מרים
*אווה כהן-ג'ונת'ן - טינה
*שרה פאריינטה - ז’יז’י
*קייס בן מסעוד - צ'וצ'ו
* מוחמד דריס - מירו

== ביקורות ==
בספר היעץ "Lexikon des internationalen Films", נכתב "הסרט מציג בצורה קומית סובלנות והבנה של מחסומים דתיים שעדיין לא ניתן להתגבר עליהם.".

== קישורים חיצוניים ==

== הערות שוליים ==

קטגוריה:סרטי 1996
קטגוריה:סרטים בצרפתית
קטגוריה:סרטים בערבית
קטגוריה:סרטים באיטלקית
קטגוריה:סרטי מלחמה
קטגוריה:קולנוע בתוניסיה
קטגוריה:סרטים בלגיים
קטגוריה:סרטי דרמה צרפתיים
קטגוריה:סרטי קומדיה
הארמייה ה-26 (ברית המועצות)

הארמייה ה-26 (ברוסית: армия я-26) הייתה ארמייה של הצבא האדום שלחמה במלחמת העולם השנייה.

==היסטוריה==
היחידה הוקמה ביולי 1940 על בסיס היחידות שהיו ממוקמות באזור קייב. היא החלה בקרבות מגננה עם תחילת פלישת וורמאכט לברית המועצות. במהלך אוגוסט/ספטמבר 1941 היא השתתפה בקרב אומן וכותרה בחלקה. לאור האבדות הקשות שארמייה ה-26 ספגה במהלך קרב קייב היא פורקה בסוף ספטמבר 1941. יחידותיה ששרדו, הועברו לארמיות אחרות.

ב-12 באוקטובר 1941 הוחלט להקים את ארמיית ה-26 במחדש. היא החלה בקרבות מגננה במרחב טולה/אוריול. בעקבות האבדות הקשות, כבר בסוף אוקטובר 1941 היא פורקה.

בנובמבר 1941 החלו להקים את הארמייה מחדש. התהליך הסתיים בדצמבר 1941 והיא הועברה לגזרת חזית וולחוב. כבר בסוף דצמבר היא תוגברה ביחידות נוספות ואורגנה מחדש כארמיית ההלם השנייה.

באביב 1942 הארמייה ה-26 הוקמה בפעם הרביעית. היא הוקמה על בסיס היחידות השונות של חזית קרליה. בספטמבר 1942 היא התמקמה לאורך הגבול עם פינלנד ולא הייתה התקדמות נוספת מערבה. לאחר סיום הקרבות עם פינלנד, בינואר 1945 היא הועברה לגזרת החזית האוקראינית השלישית. במהלך שנת 1945 ארמייה ה-26 השתתפה בהמצור על בודפשט, מתקפת אגם בלטון ומתקפת וינה.

לאחר המלחמה, ארמייה ה-26 התמקמה תופה מסוימת בשטח רומניה ופורקה בשנת 1947.

==מפקדים==
* פיודור קוסטנקו (יוני 1941 - ספטמבר 1941) 
* אלכסיי קורקין (אוקטובר 1941)
* גריגורי סוקולוב (נובמבר 1941 - דצמבר 1941) 
* ניקולאי ניקישין (מרץ 1942 - מאי 1943) 
* לב סקווירסקי (מאי 1943 - ינואר 1945) 
* ניקולאי גאגן (ינואר 1945 - מאי 1945)

==קישורים חיצוניים==
* [http://samsv.narod.ru/Arm/a26/arm.html הארמייה ה-26] באתר samsv 

26
26
טריומף טיגריס

טריומף טיגריס (באנגלית: Triumph Tigress, קרוי גם: BSA Sunbeam) הוא קטנוע מתוצרת יצרנית האופנועים הבריטית Triumph Engineering (שם מלא: Triumph Engineering Co Ltd) בשיתוף Birmingham Small Arms Company (שם מלא: The Birmingham Small Arms Company Limited BSA) שיוצר בין השנים 1959–1965.

==דגמים==
* "Triumph Tigress"
* "BSA Sunbeam"
==סוגי מנועים==
* 1 צילינדרים
* 2 צילינדרים

== תמונות ==
<gallery mode="packed" heights="220">
קובץ:Triumph TIgress Scooter.jpg | דגם "טריומף טיגריס"
קובץ:Dad with his BSA scooter.jpg | דגם "BSA Sunbeam"
</gallery>

==ראו גם==
* קטנוע
* טריומף מודל H
* טריומף ריקארדו
* טריומף טינה

==לקריאה נוספת==
* [https://www.google.co.il/search?q=Triumph+Tigress&tbm=isch&source=iu&ictx=1&fir=GWGqFRcDWwj-fM%253A%252C_R6feY26rqhAdM%252C_&usg=AI4_-kReBq10dy7h61Np4HQH3DQ12t9tIQ&sa=X&ved=2ahUKEwiV7O6diKbeAhXI_qQKHeD4Cy0Q9QEwAnoECAUQBg#imgrc=GWGqFRcDWwj-fM: "טריומף טיגריס"- תמונות]

==קישורים חיצוניים==

* 
* 

==הערות שוליים==

קטגוריה:קטנועים
קטגוריה:הממלכה המאוחדת: תחבורה
קטגוריה:כלי רכב דו-גלגליים בריטיים
קטגוריה:כלי רכב שהושקו ב-1959
הארמייה ה-27 (ברית המועצות)

הארמייה ה-27 (ברוסית: армия я-27) הייתה ארמייה של הצבא האדום שלחמה במלחמת העולם השנייה.

==היסטוריה==
היחידה הוקמה במאי 1941 על בסיס היחידות שהיו ממוקמות באזור אסטוניה הסובייטית ולטביה הסובייטית. בין מטרות הארמייה היה הגנה על החופים הבלטיים ואיים בים הבלטי. מטה הארמייה היה ממוקם בריגה.

לאחר פלישת הוורמאכט הארמייה ה-27 קיבלה פקודה להתמקם על קוו ההגנה לאורך הגדה הצפונית של דבינה המערבית. אומנם, יחידות הארמייה לא הצליחו לעמוד ביעד זה. תוך זמן קצר הם נסוגו צפון-מזרחה למחוז פסקוב. ביולי 1941 הם המשיכו לסגת מזרחה. בסוף אוגוסט 1941 הוורמאכט התחיל במתקפה לאורך כל הגזרה של החזית הצפון-מערבית. יחידות הארמייה ה-27 לא עמדו במתקפה והתחילו לסגת מזרחה. בסוף אוקטובר 1941 החזית התייצבה. בדצמבר 1941 הארמייה אורגנה מחדש וקיבלה את השם ארמיית ההלם הרביעית.

ביוני 1942 הארמייה ה-27 הוקמה בפעם השנייה על בסיס יחידות של הארמייה ה-11. ביוני 1942 היא הועברה לחזית. היא השתתפה בלחימה במחוז נובגורוד ובאביב 1943 הועברה לעתודה. בקיץ 1943 היא הועברה לאזור קורסק והשתתפה במתקפת נגד סובייטית באזור. בספטמבר 1943 היא הועברה למובלעת סובייטית בגדה המערבית של הדנייפר ובהמשך לחמה דרומית לקייב. בשנת 1944 היא השתתפה בקרב קורסון-צ'רקאסי ובהמשך נכנסה לשטח רומניה במהלך מבצע יאשי-קישינב. מאזור זה היא הועברה צפונה ולקחה חלק במצור על בודפשט, מתקפת אגם בלטון ומתקפת וינה. בסופו של דבר, עד גדות מורה יחידות הארמייה ה-27 התחברו לכוחות אמריקאים באזור.

לאחר המלחמה היא פורקה בשנת 1946.

==מפקדים==
* ניקולאי ברזרין (מאי 1941 - דצמבר 1941)
* פיודור טוזרוב (מאי 1942 - ינואר 1943)
* סרגיי טרופימנקו (ינואר 1943 - יולי 1945)
==קישורים חיצוניים==
* [http://samsv.narod.ru/Arm/a27/arm.html הארמייה ה-27] באתר samsv 

27
27
ארמייה 27
There's Got to Be a Way

There's Got to Be a Way (בעברית: חייבת להיות דרך) הוא סינגל של הזמרת מריה קארי מתוך אלבום הבכורה שלה, Mariah Carey. השיר יצא כסינגל החמישי והאחרון מהאלבום ב-6 במאי 1991, בבריטניה על ידי חברת התקליטים קולומביה רקורדס.

השיר הגיע למקום החמישים וארבע במצעד הסינגלים הבריטי.

== רקע וכתיבה ==
השיר נכתב על ידי קארי עצמה שגם הלחינה את השיר ביחד עם ריק וייק. וייק גם הפיק את השיר ביחד נרדה מייקל וולדן. מריה כתבה עם ווייק מספר שירים במהלך פברואר של 1990 אך בסופו של דבר רק השיר הזה מצא את עצמו באלבום.

מבחינה לירית השיר הוא שיר חברתי פוליטי אשר מתעסק בנושאים של עוני, גזענות ומלחמה. ואילו מבחינה מוזיקלית השיר הוא שיר R&B ופופ.

== ביקורת ==
עם יציאת האלבום השיר קיבל ביקורות מעורבות, המבקרים שיבחו את השירה של קארי בשיר אז העבירו ביקורת על כך שהייתה פוליטית מדי.<ref></ref> לשיר יצא קליפ אשר מתעסק בעוולות חברתיות אך בסופו של דבר מראה את כל האנשים מתאחדים אחד עם השני, עוזרים זה לזה ורוקדים ביחד.<ref></ref>

אף על פי שהשיר יצא בבריטניה הוא לא זכה להצלחה במדינה והגיע למקום ה-54 בלבד.

== מיקומי שיא ==

== קישורים חיצוניים ==

==הערות שוליים==

קטגוריה:שירי מריה קארי
קטגוריה:שירים באנגלית
קטגוריה:שירים שנכתבו על ידי מריה קארי
קטגוריה:שירים שהופקו על ידי ריק וייק
קטגוריה:שירים נגד שנאת זרים וגזענות
קטגוריה:סינגלים בהוצאת קולומביה רקורדס
With You (שיר של מריה קארי)

With You (בעברית: ביחד איתך) הוא סינגל של זמרת הרית'ם אנד בלוז האמריקאית מריה קארי. השיר יצא לאור ב-4 באוקטובר 2018, כסינגל הראשון והפותח מתוך אלבומה השלושה עשר, Caution. אחריו, יצא הסינגל "A No No".

השיר הגיע למקום השמיני במצעד השירים שבהונגריה, ה-16 במצעד שירי ה-R&B, וה-14 במצעד שירי ה-R&B העכשוויים.

== רקע וכתיבה ==
השיר נכתב והופק על ידי מריה קארי ודיג'יי מאסטרד. השיר הוא שיר בסגנון הרית'ם אנד בלוז בדומה לשאר השירים מתוך האלבום. מילות השיר מדברות על אישה אשר מחפשת מישהו איתו היא תרגיש בטוחה.

בנוסף לכך, היה השיר זמין להורדה דיגיטלית כבר בצאתו.

== וידאו קליפ ==
הוידאו קליפ המלא שיצא עבור השיר בוים על ידי הצלמת שרה מקולגן בדומה לקליפ של "GTFO", ופורסם ב-10 באוקטובר 2018. הוא הועלה לערוץ ה-Vevo של מריה קארי, וכבר ביומו הראשון ביוטיוב צבר למעלה מחצי מיליון צפיות.

הקליפ צולם בשחור-לבן, ובו ניתן לראות את קארי שרועה על רצפה ובסצנות נוספות מתהלכת ברחוב.

== מיקומי שיא ==

== היסטוריית יציאות לאור ==
{| class="wikitable sortable"
!מדינה
!תאריך יציאה
!פורמט
!חברת תקליטים
!מקור
|-
!עולם
|4 באוקטובר 2018
|הורדה דיגיטלית
| rowspan="2" |אפיק
|
|-
!ארצות הברית
|16 באוקטובר 2018
|רדיו להיטים
|
|}

== קישורים חיצוניים ==

==הערות שוליים==

קטגוריה:שירי 2018
קטגוריה:סינגלים מ-2018
קטגוריה:שירי מריה קארי
קטגוריה:שירים באנגלית
קטגוריה:שירים שנכתבו על ידי מריה קארי
קטגוריה:בלדות R&B עכשוויות
Emotions (שיר)

Emotions (בעברית: רגשות) הוא שיר של הזמרת מריה קארי מתוך אלבומה השני Emotions. השיר יצא כסינגל הראשון מתוך האלבום ב-13 באוגוסט 1991. הוא נכתב והופק על ידי קארי עצמה, רוברט קליווילס ודייוויד קול.

השיר הגיע למקום הראשון במצעד הבילבורד הוט 100.

== רקע ==
קארי נשלחה באותה תקופה לעבוד עם C+C Music Factory וביחד הם חיברו שיר בשם "You're So Cold" אשר נבחר באותה תקופה לסינגל הראשון מהאלבום. אך במפגש השני שלה עם צוות ההפקה הוחלט ש-"Emotions" בסופו של דבר יהיה הסינגל הראשון מהאלבום ואילו "You're So Cold" לא נכנס לאלבום.

מבחינה לירית קארי מתארת את קשת רגשותיה כלפי בן זוגה. מבחינה מוזיקלית השיר מושפע ממוזיקת דיסקו של שנות ה-70. בנוסף גם זה השיר הראשון שלה בו היא מגיעה למיצוי היכולות הווקאליות שלה ומשתמש "בשריקות" שלה שלימים הפכו לסימן ההיכר שלה.

== הרכב מוזיקלי ==
מבחינה מוזיקלית השיר הוא שיר דיסקו והוא נכתב בסולם מינור עם קצב של 115 ביטים בדקה. בדרך כלל בהופעות חיות קארי מעדיפה לשיר את השיר בסולם G מינור או G♯ מינור. אך בשנים האחרונות היא מבצעת את השיר בסולם F♯ מינור.

טווח הקולי של קארי מתפרש על פני 4 אוקטבות בשיר מ-C3 ל-E7 כאשר היא מגיעה לרגע השיא הווקאלי שלה בשיר לקראת סופו (האוקטבה החמישית).

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!ארצות הברית (RIAA)
|פלטינה
|1,000,000<small></small>
|-
!בריטניה (BPI)
|
|137,000
|-
!ניו זילנד (RMNZ)
|זהב
|5,000
|-
| colspan="3" |<small> מכירות + הזרמת מדיה בלבד</small>
|}

== קישורים חיצוניים ==

==הערות שוליים==

קטגוריה:שירי מריה קארי
קטגוריה:שירים באנגלית
קטגוריה:שירים שנכתבו על ידי מריה קארי
קטגוריה:שירים המעורבים במחלוקות הקשורות לפלגיאט
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון במצעד הסינגלים של RPM
קטגוריה:סינגלים שהגיעו למקום הראשון במצעד 100 סינגלי הפופ של קאש בוקס
קטגוריה:סינגלים בהוצאת קולומביה רקורדס
ראליה - בתה של כלתום

ראליה - בתה של כלתום (בצרפתית: La Fille De Keltoum) הוא סרט מסע דרמטי צרפתי-בלגי-תוניסאי, שבוים ונכתב על ידי מהדי שרף, והופק על ידי פביאן סרוואן-שרייבר. הסרט מספר על ראליה, בחורה צעירה החוזרת לאלג'יריה בחיפוש אחר שורשיה ואמה.

הסרט הוקרן לראשונה בפסטיבל הסרטים הבינלאומי בטורונטו ב-13 בספטמבר 2001. בישראל הסרט הוקרן לראשונה ב-5 ביוני 2003. הסרט הוקרן במדינות נוספות, ביניהן צרפת, בלגיה וצ'כיה בפסטיבל קרלובי וארי. שפות הסרט הן ערבית וצרפתית, ואורכו כ-106 דקות.

== תקציר העלילה ==
הסרט מספר על ראליה, בחורה צעירה היורדת מאוטובוס במדבר האלג'ירי, שם היא מחפשת אחר שורשיה ואחר אמה. כשהיא פונה לבני משפתחה המתגוררים בכפר מרוחק ומנותק מהעולם כדי לשאול על אמה, הם מספרים לה רק שהיא עובדת בבית מלון מרוחק ושהיא תבוא ביום שישי. מהר מאוד מגלה ראליה שיום שישי אינו מושג מדויק במקום שבו היא נמצאת, ובליווי דודתה היא יוצאת למסע בעקבות אמה, כלתום. במהלך המסע ראליה ודודתה עוברות הרבה הרפתקאות, אלימות ותלאות.

== שחקנים ודמויות ==
* סיליה מלכי – ראליה
* באיה בלאל – נדג'ימה
* פטמה בן סעידן – האישה המתכחשת
* ז'אן רוג'ר מילו – ג'יבריל
* דבורה ליימיי – כלתום
* בראהים בן סאלח – הסבא

== מועמדויות ==
* פסטיבל הסרטים הבינלאומי בטורונטו – 2001
* פסטיבל קרלובי וארי – 2002
* פסטיבל הסרטים הצרפתיים בבוסטון – 2003

== קישורים חיצוניים ==

== הערות שוליים ==

קטגוריה:סרטי 2001
קטגוריה:סרטים בערבית
קטגוריה:סרטים בצרפתית
קטגוריה:סרטים בלגיים
קטגוריה:קולנוע בתוניסיה
קטגוריה:סרטי דרמה צרפתיים
קטגוריה:סרטי מסע
El Ultimo Adios (The Last Goodbye)

"" (בעברית: "הפרידה האחרונה") הוא סינגל שהוקלט על ידי אמנים שונים למען גיוס כספים ומשאבים לאחר פיגועי 11 בספטמבר, שאירעו בשנת 2001.

השיר יצא לאחר תשעה ימים ממאורעות פיגועי 11 בספטמבר, על ידי חברות התקליטים אפיק רקורדס וסוני מיוזיק אנטרטיינמנט.

== רקע וכתיבה ==
השיר נכתב והופק על ידי ז'יאן מרקו, אמיליו אסטפן וג'ודי מאר. השיר הוא שיר בסגנון הפופ הלטיני. את השיר שרו בעיקר אמנים לטיניים כדוגמת שאקירה, גלוריה אסטפן, לואיס פונסי, טליה וכולי.

השיר יצא על גבי תקליטור נלווה שהופץ בסמוך לצאתו.

== אמנים למען פיגועי 11 בספטמבר ==
[[שאקירה]]
[[גלוריה אסטפן]]
[[ג'ניפר לופז]]

== רשימת השמעה ==
* סינגל
# "El Ultimo Adiós" (גרסת אמנים שונים) 3:58
* מיני-אלבום
# "El Ultimo Adiós" (גרסת אמנים שונים) 3:58
# "The Last Goodbye" (גרסתו של ג'ון סקאדה) 3:58
# "El Ultimo Adiós" (גרסתו האינסטרומנטלית של ארטורו סנדובל) 3:58
# "El Ultimo Adiós" (גרסתו של ז'יאן מרקו) 3:58

== מיקומי שיא ==
השיר לא הצליח להיכנס למצעדים, אך המיני-אלבום הצליח בשיאו להגיע אל המקום ה-197 במצעד הבילבורד 200.

== קישורים חיצוניים ==

== הערות שוליים ==

קטגוריה:שירי 2001
קטגוריה:סינגלים מ-2001
קטגוריה:שירי ריקי מרטין
קטגוריה:שירים באנגלית
קטגוריה:שירים בספרדית
קטגוריה:שירים מרובי שפות
קטגוריה:שירים מרובי אמנים
קטגוריה:שירי צדקה
קטגוריה:סינגלים בהוצאת אפיק רקורדס
קטגוריה:סינגלים בהוצאת סוני מיוזיק לטין
פרידריך פופס

ד"ר פרידריך פּוֹפְּס (בסרבו-קרואטית: Fridrih Pops; 25 בנובמבר 1874, בלגרד, נסיכות סרביה – 25 במאי 1948, בלגרד, הרפובליקה הפדרלית הסוציאליסטית של יוגוסלביה) היה איש ציבור יהודי, משפטן ופוליטיקאי יוגוסלבי אשר כיהן כנשיא איגוד הקהילות היהודיות ביוגוסלביה ונשיא הקהילה היהודית-אשכנזית של יהודי בלגרד.

==קורות חיים==
פרידריך פופס נולד בבלגרד לשמואל וקרולינה פופס. אביו שנולד בדרוהוביץ' היה רופא שהגיע לבלגרד מלבוב ב-1865. הוא כיהן כנשיא הקהילה האשכנזית של יהודי בלגרד במחצית השנייה של המאה ה-19 ובהמשך כסגן יו"ר האגודה הציונית "ציון". פרידריך רכש השכלה אקדמית במשפטים באוניברסיטת בלגרד. לאחר תום לימודיו הועסק כמשפטן במשרד החוץ של ממלכת סרביה. ב-1901 פתח משרד פרטי לעריכת דין בבלגרד. ב-1910 נבחר לנשיא הקהילה האשכנזית של יהודי בלגרד. פופס נמנה עם מייסדי הסניף הסרבי של ארגון בני ברית.

הוא שירת כקצין מילואים בצבא הסרבי, לחם במלחמת העולם הראשונה ונפצע בקרבות. פופס נסוג ביחד עם כוחות הצבא הסרבי דרך אלבניה ובהמשך נשלח לטיפול רפואי בציריך אשר בשווייץ. לאחר החלמתו רכש דוקטורט במשפטים באוניברסיטת ציריך וב-1919 שב לבלגרד. הוא הצטרף למפלגה הדמוקרטית של יוגוסלביה ולאורך שנות העשרים כיהן כסגן נשיא המפלגה. במקביל, השתתף בניסוח תקנון "איגוד הקהילות הדתיות היהודיות בממלכת הסרבים, הקרואטים והסלובנים", שאושר בהמשך על ידי נציגי השלטון.

במישור הקהילתי פעל פופס בהצלחה לשיתוף פעולה בין הקהילה הספרדית לאשכנזית בבלגרד למען הקמת בית כנסת אשכנזי בעיר. ב-1925 נחנך בית הכנסת סוכת שלום בבלגרד. פופס נמנה עם יוזמי הקמת "איגוד הקהילות היהודיות ביוגוסלביה", כיהן כסגן נשיא האיגוד תחת הוגו שפיצר ולאחר פרישתו של שפיצר מונה ב-1933 לנשיא האיגוד. במסגרת תפקידו פעל לסייע לפליטים יהודים שהגיעו ליוגוסלביה מגרמניה הנאצית, אוסטריה וצ'כוסלובקיה. כן כיהן כסגנו של אלכסנדר ליכט בהנהגת התנועה הציונית בממלכה.

באפריל 1941 פלשה גרמניה הנאצית ליוגוסלביה והכניעה את צבאה תוך ימים אחדים. פופס הצליח למלט את משפחתו לשטח הכיבוש האיטלקי. הוא שב לבלגרד ונעצר על ידי הגסטפו ביחד עם נכבדים מהקהילה. מבלגרד הועבר למעצר בגראץ. לאחר מספר חודשים שוחרר פופס, שב לבלגרד, ירד למחתרת והשתמש בזהות בדויה ובמסמכים מזויפים. לאחר שחרור יוגוסלביה התמנה פופס מחדש לנשיא איחוד הקהילות היהודיות ביוגוסלביה ופעל לסייע בשיקום שארית הפליטה.

פרידריך פופס נפטר בבלגרד ב-1948 בגיל 73. היה נשוי לרוז'ה (1883–1961), ואב לשלוש בנות ובן.

==קישורים חיצוניים==
* 
* [http://www.makabijada.com/dopis/gradovi/grobgd/pops.htm פרידריך פופס-ביוגרפיה], באתר makabijada.com 

==הערות שוליים==

קטגוריה:בוגרי אוניברסיטת ציריך
קטגוריה:משפטנים יהודים
קטגוריה:יהדות בלגרד: אישים
קטגוריה:פוליטיקאים יהודים יוגוסלבים
קטגוריה:פעילים ציונים ביוגוסלביה
קטגוריה:אנשי צבא סרבים במלחמת העולם הראשונה
קטגוריה:ילידי 1874
קטגוריה:נפטרים ב-1948
משרת השליטים (סרט)

משרת השליטים (ברוסית: Слуга государев) הוא סרט קולנוע רוסי מסוגת הרפתקאות ודרמה בבימויו ובהפקתו של אולג ריסאקוב, שגם כתב את התסריט. מככבים בו דמיטרי מילר ואלכסנדר בוחארוב ועלילתו מתרחשת על רקע מלחמת הצפון וקרב פולטבה. הסרט מבוסס על ספרו של אולג ריאסקוב באותו שם שיצא לאור בהוצאת Amfora בשנת 2006 ().

בשנת 2008 הסרט היה מועמד לפרס MTV Russia לסרט הטוב של השנה. כמו כן, השחקן דמיטרי מילר קיבל את פסל "ורה" על תפקידו בסרט, במסגרת פסטיבל נובגורוד לסרטים היסטוריים. הסרט גם זכה בפרס כבוד בפסטיבל הסרטים ההיסטוריים במונצמבאנו, איטליה.

==עלילה==
השנה היא 1709 ורוסיה ושוודיה נתונות במצב מלחמה. מלך צרפת לואי הארבעה עשר שולח שני לוחמים לגלות: אנטואן דה לה בוש נשלח למחנהו של מלך שוודיה, קרל השנים עשר ושארל דה ברזה שנשלח למחנהו של קיסר רוסיה, הצאר פיוטר. 

שתי הצרפתים מתמודדים מול סכנות גדולות בדרכם, הם עדים לקרב פולטבה משני צדי המתרס ושלל הרפתקאות נקרות בדרכם בעודם מנסים לחבור לכוחות הרוסים והשוודים.

==שחקנים ודמויות==

== שיווק ==
הסרט נמכר לשידור במדינות זרות תחת השמות הבאים:
* אנגלית: The Sovereign's Servant; באירופה שווק בשם Battle of Poltava
* גרמנית: Pakt der Bestien
* צרפתית: Fantassins, seuls en première ligne
* פורטוגזית: O Guerreiro Rei
* אסטונית: Mitme isanda teener
* פינית: Pultavan taistelu
* שוודית: Slaget vid Poltava
* צ'כית: Sluha jejího veličenstva
* פולנית: Sługa dwóch panów
* ספרדית: La Espada Del Rey
* ליטאית: Mitme Isanda Teener

==קישורים חיצוניים==

* 

* [https://russia.tv/brand/show/brand_id/58414/ "משרת השליטים"] באתר רוסיה-1
* [https://www.youtube.com/watch?v=OBMnQxi-eMQ "משרת השליטים"], טריילר רשמי ביוטיוב

==הערות שוליים==

קטגוריה:סרטים ברוסית
קטגוריה:סרטים בצרפתית
קטגוריה:סרטים בשוודית
קטגוריה:סרטים בפולנית
קטגוריה:סרטי מלחמה רוסיים
קטגוריה:סרטי הרפתקאות רוסיים
קטגוריה:סרטי פעולה רוסיים
קטגוריה:סרטי 2007
קטגוריה:סרטים תקופתיים
קטגוריה:סרטי דרמה היסטורית
קטגוריה:סרטי מלחמה אפיים
קטגוריה:האימפריה הרוסית בתרבות
קטגוריה:סרטים רוסיים מבוססי ספרים
קטגוריה:מלחמות רוסיה–שוודיה בתרבות
אריאלה רובינוביץ

אריאלה מיניאלי-רובינוביץ (נולדה ב-16 ביולי 1962) היא שחקנית ישראלית.

==ביוגרפיה==
רובינוביץ נולדה בגבעתיים, ולמדה בתיכון תלמה ילין.

==קריירה==
ב-1979 הופיעה לראשונה בסרט "רגעים".
ב-1981 שיחקה את נורית, חברתו של בנצי בסרט "שפשוף נעים", הסרט השלישי בסדרת סרטי "אסקימו לימון".
בשנת 1983 גילמה את רותי ב"בחינת בגרות" סרטו של אסי דיין.
ב-1985 שיחקה את שוש, סמלת המחלקה בסרט "בנות".
ב-1987 גילמה את חווה כרמלי בסרט "בלוז לחופש הגדול", בבימויו של רנן שור. בשנת 1988 שיחקה בסרט "הקיץ של אביה".

החל משנת התשעים כמעט ולא הופיעה כשחקנית עד שנת 2009 שהשתתפה בסרט הסטודנטים "ילדה גדולה", העוסק במערכת יחסים בין עורכת דין לבתה.

==חיים אישיים==
רובינוביץ נשואה לישראל מיניאלי ומתגוררת בתל אביב, בתה היא השחקנית בר מיניאלי, ובנה הבכור, אור, השתתף בשלוש העונות הראשונות של "נינג'ה ישראל".

==קישורים חיצוניים==

==הערות שוליים==

קטגוריה:שחקניות קולנוע וטלוויזיה ישראליות
קטגוריה:בוגרות תלמה ילין
קטגוריה:בוגרי תלמה ילין
קטגוריה:תל אביב-יפו: אישים
קטגוריה:ישראליות שנולדו ב-1962
קטגוריה:ישראלים שנולדו ב-1962
יחסי הודו–סיישל

יחסי הודו–סיישל הם היחסים הדיפלומטיים שבין הרפובליקה של הודו לבין הרפובליקה של סיישל. להודו יש נציבות עליונה בוויקטוריה ואילו לסיישל נציבות עליונה בניו דלהי.

== היסטוריה ==
הקשרים הדיפלומטיים בין שתי המדינות נוסדו כבר בשנת 1976, לאחר מתן העצמאות לסיישל. בשנת 1987 פתחה הודו נציבות עליונה, ואילו בשנת 2008 פתחה סיישל. היחסים בין שתי המדינות נחשבים לידידותיים, ושתי המדינות מקיימות ביקורים רשמיים בדרגים גבוהים מדי פעם. ראש ממשלת הודו אינדירה גנדי והנשיאים רמזוואמי ונקטרמן ופרטיבה פטיל ביקרו בסיישל, שמצדה ביקרו הנשיאים פרנס-אלברט רנה, ג'יימס מישל ודני פאור. להודו ולסיישל יש יחסים נרחבים שעוסקים במגוון רחב של נושאים, לרבות ביטחון, תרבות, סחר ושיתופי פעולה נוספים.

== יחסים כלכליים ==
היקף הסחר בין שתי המדינות הסתכם בשנים 2010–2011 ב-40 מיליון דולר, והמאזן נטה לטובת הודו. תיירות, דיג, נפט, תקשורת, טכנולוגיית מידע, חינוך, מחשבים ופרמצבטיקה היו נושאים בהם שתי המדינות שיתפו פעולה. הודו וסיישל חתמו בשנת 2010 ו-2012 על הסכמים לקידום ההשקעות הדו-צדדיות במהלך ביקור הנשיאה פרטיבה פטיל בסיישל, והודו העניקה אשראי של 50 מיליון דולר לצד מענק של 25 מיליון דולר.

== שיתוף פעולה ביטחוני ==
להודו ולסיישל יחסים ביטחוניים הדוקים. סיישל נחשבת לבעלת חשיבות אסטרטגית עבור הודו, כיוון שהיא ממוקמת בסמוך לנתיבים הגלובליים של הספנות והמסחר ומהווה בסיס חשוב במאבק בטרור ובפיראטים. ביוני 1986 פרס כוחות בנמל ויקטוריה, על מנת למנוע ניסיון הפיכה נגד הנשיא רנה, שהונהג על ידי שר הביטחון ברלואיס. הודו סייעה למנוע ניסיון הפיכה נוסף של ברלואיס בספטמבר 1986, כשראש ממשלת הודו, רג'יב גנדי השאיל לרנה את מטוסו, כדי שיוכל לשוב למדינתו מכנס בינלאומי בהארארה. רנה קיבל מקלט בנציבות העליונה של הודו שבמאלה שבאיים המלדיביים.

בשנת 2009 פעלה הודו על פי בקשתה של סיישל ושלחה ספינות של חיל הים שלה לשטחה הכלכלי של סיישל על מנת לשמור עליו מפני פיראטים.

ביוני 2018 הודיע ראש ממשלת הודו, נרנדרה מודי כי הודו מגדילה את האשראי של סיישל ל-100 מיליון דולר, על מנת שתוכל לפתח את יכולות ההגנה שלה.

== ראו גם ==
* יחסי ארצות הברית-סיישל
* יחסי הודו-סנט קיטס ונוויס
* יחסי הודו-טרינידד וטובגו

==קישורים חיצוניים==

== הערות שוליים ==
אירוויזיון לרוקדים צעירים 1993

האירוויזיון לרוקדים צעירים 1993 היא התחרות ה-5 של האירוויזיון לרוקדים צעירים. שוודיה אירחה את התחרות בבית המחול (שוודית).

== פורמט ==
המשתתפים שנבחרו הם רקדנים לא-מקצועיים בין 16 ל-21. הריקוד של כל משתתף נבחר ומוכן מספר שבועות לפני התחרות.

=== השופטים ===
המנצח נבחר לאחר הצבעת השופטים. השופטים שהצביעו הם:
* - נילס-אקה האגבום
* - בירגיט קאלברג
* - פרנק אנדרסן
* / - גיגי קאקיליאנו
* / - פאולו קאנטאפולו
* - פיטר ואן דיוק
* - מריה דה אווילה
* - היינץ' ספוירלי
* - מיקה ואן הויקי
* - פירה לאקוטה
* - אלזה-מריאנה ואן רוזן
* - אליזבתה טאברסט
* - ג'ורמה יוטינן

== מדינות משתתפות ==
15 מדינות השתתפו בתחרות. להלן המדינות שלא העפילו לגמר:

{| class="wikitable sortable"
|-
!מדינה
!אמן
|-
| 
|ליאה האראקי
|-
| דנמרק
|ג'ולי סטרנדברג ומאדס בלאנגסטראפ
|-
| אסטוניה
|סטניסלב ירמקוב ולואנה גיאורג
|-
| 
|קריסטין אורן
|-
| סלובניה
|אורסה וידמאר
|-
| 
|תיאודורה בוארבו
|-
|
|רפאלה ראקאלה
|}

=== גמר ===
אל הגמר העפילו 8 מדינות.

{| class="wikitable"
|-
! מקום !! מדינה !! אמן !! ריקוד !! כוריאגרף
|-style="font-weight:bold; background:gold;"
| 1 || ספרד ||זניידה יאנובסקי
| "Esmeralda" || מ. פטיפה
|-style="font-weight:bold; background:silver;"
| 2 || || קיושה האנגסט || "The Corsair" || מ. פטיפה
|-style="font-weight:bold; background:#CC9966;"
| rowspan=2 | 3 
| אוסטריה || ג'ורג' האטאלה || "Vayamos al diablo, 5 Tangos" || ה. ואן מנן
|-style="font-weight:bold; background:#CC9966;"
| צרפת ||רפאלה דלנוי-באליבל
| "Paquita, 2nd variation" from "Pas de trois" || מ. פטיפה
|-
| - || || רינה לוארילה || "Vague Woman" from "Symphony no. 1" || ה. היקינן
|-
| - || || ג'נס וובר ופראנסיסקה קוץ' || "Tchaikovsky – Pas de Deux" || ג. באלאנצ'י
|-
| - || פולין ||אנה שאשיידק ויאצק ברס
| "Esmeralda" || א. וגנובה
|-
| - || || לודה הארברג || "Coppelia" || א. סיינט-לאון
|}

== קישורים חיצוניים ==
* 

== הערות שוליים ==

1993
קטגוריה:סטוקהולם: תרבות
קטגוריה:1993